CELEX: 32011R0112
Language: lv
Date: 2011-02-07 00:00:00
Title: Komisijas Regula (ES) Nr. 112/2011 ( 2011. gada 7. februāris ) par atsevišķu preču klasifikāciju kombinētajā nomenklatūrā

9.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 34/35
            
         KOMISIJAS REGULA (ES) Nr. 112/2011
   (2011. gada 7. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 7. februārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Modulis, kura izmēri ir aptuveni 8,5 × 30 × 23 cm, kas paredzēts ārstējamā pacienta izelpas un anestēzijas gāzu monitoringam (t.s. “Gāzu analizatora modulis”).
                  Tas darbojas tikai kopā ar pacienta monitoringa sistēmu, kura to vada.
                  Modulis spektroskopiski nosaka pacienta izelpā esošo gāzu, piemēram, oglekļa dioksīda, vienvērtīgā slāpekļa oksīda, halotāna vai izoflurāna saturu.
                  Pacienta monitoringa sistēma apstrādā no moduļa saņemtos datus un tos salīdzina ar iepriekš iestatītiem parametriem. Rezultātus izvada uz monitora displeju. Ja šie parametri netiek ievēroti, ieslēdzas brīdinājuma signāls.
               
               
                  9018 19 10
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 90. nodaļas 2. b) piezīmi un KN kodu 9018, 9018 19 un 9018 19 10 aprakstu.
                  Šis modulis nav uzskatāms par fizikālās vai ķīmiskās analīzes ierīci un aparatūru no pozīcijas 9027, jo tā vadības funkcijas un attiecīgo rezultātu izvadīšanu uz displeja veic pacienta monitoringa sistēma. Līdz ar to klasificēšana pozīcijā 9027 ir izslēgta.
                  Moduli nevar uzskatīt par ultravioleto un infrasarkano staru iekārtu, kas klasificējama ar KN kodu 9018 20 00. Līdz ar to klasificēšana ar KN kodu 9018 20 00 ir izslēgta. Tā kā modulis netiek izmantots anestēzijai, tas nav uzskatāms par anestēzijas iekārtu vai ierīci, kas klasificējama ar KN kodu 9018 90 60. Līdz ar to klasificēšana ar KN kodu 9018 90 60 ir izslēgta.
                  Tā kā modulis ir piemērots izmantošanai tikai kopā ar elektrodiagnostikas aparatūru vienlaicīgai divu vai vairāku parametru uzraudzībai, tas, piemērojot 90. nodaļas 2.b) piezīmi, jāklasificē ar KN kodu 9018 19 10.